
DIADOMINGO mainta mas di 2 mil participante 
a start sali p’e 2nd KLM Aruba Marathon. 
Tabatin mas di 2 mil participante, di cual 25% a 
bin for di rond mundo. 

E proximo edicion di KLM Aruba Marathon a 
keda fiha cu lo ta dia 2 di juni 2020. 

Ganador di e marathon aki a resulta Jesus Galea, 
kende mas a ripiti su titulo, pasobra na 2018 e 
tabata ganador di marathon 2018. 



Solutions for Finance, Manufacturing, 
Wholesale Distribution, Professional 
Services, HRM, CRM and BPM 


El a stipula un record nobo. E ganador di KLM 


Business Processes 

MarkettinçL Sales and Sen/ica 
Logistics & Supply Chain Managament 
Reporting & Cornpliance 
Planning & Production 
Finance & Accounting 
Project Managanent 


Supporting all 

your business activities 

Our goal is to understand and anticipate your business 
requirements.lt means that everthing we do is 
geared towards equipping you with solutions that 
will help yoLi succeed as markets evolve 



Aruba Marathon, Jesus Galea a core e distan- 
cia den 2:50:28. E mihor coredor femenino di 
e marathon a resulta sra. Lana Gobert (Aruba), 


ExqcI. And it oll comes toQether. 


kende a core den 3:03:00. 


Tei: 583-7072 | info@vcc.int.com | www.vcc4nt.com 

Di dos parti di reforma fiscal 

Lo percura pa retiro di 500 pa 800 trahador den tur sector 


GOBIERNO tin un luna mas prome cu e presenta e di 
dos pakete di medida di e reforma fiscal, pa introduci 
esaki caminda e.o. e Sin-Tax, cu lo bira un impuesto 
riba tur producto di sucu, lo tin cu genera 16.6 miyon 
florin cu Gobierno caba a presupuesta pa 2019. 

No tin awa pa laba y tur hende por spera otro pakete di 
medida cu lo bay converti un situacion financiero pre- 
cario den hopi cas di famia, den un situacion critico y 
cu poco speransa cu e lo cambia por lo pronto. 

E impuesto impactante riba productonan di sucu, se- 
gun Gobierno ta parti di un campaña den e lucha con- 
tra obesidad, pero caminda realmente e fondo cu ta 
wordo genera dor di e impuesto aki, ta bay totalmente 
pa cubri gastonan di Gobierno su maneho. 

Gabinete ta sigui cu su maneho y vision di ranca placa 
for di pueblo, hinca man den cartera di pueblo y ca- 
minda pa 2019 esalci lo produci 270 miyon den caha di 
Gobierno, cual ta un suma impactante, pero caminda 
pueblo mes lo no sinti ningun beneficio di esaki. 

Ya caba tin un situacion riba mercado laboral hopi 
delicado caminda no solamente tin poco trahador local 
a haya trabou, tin un sensacion n’e momentonan aki 
caminda cheap labor ta lantando cabes y caminda tin 
negoshinan ta bahando gasto dor di emplea hendenan 
cu ta dispuesto pa traha bou di e sueldo minimo of cu 
contractnan cu no a cuadra cu leynan existente pa loke 
ta derecho di e trahador. 

Pa algun siman caba ta ser papia di e Sin Tax cual pa 
hopi hende y principalmente comerciantenan, lo bay 
tin un impacto descomunal riba e aspecto comercial pa 
loke ta refresco, juice y otro productonan sumamente 
popular cu ta wordo consumi pa pueblo. 

Companianan tradicion riba e tereno alci ta preparando 
pa confronta problemanan serio caminda no solamente 
e impacto lo ta grandi riba benta cu localnan, e impac- 
to lo wordo sinti ainda mas den e sector turistico y tur 
esaki lo bay tin consecuencia serio riba tereno laboral. 


Den e sector di distribucion ta ser spera cu lo bay cay 
entre 300 pa 500 retiro ya cu lo bay tin un caida forma 
y descomunal den e negoshi aki, mientras cu cerca otro 
empresanan y sigur den e sector di turismo, lo por cay 
entre 200 pa 300 retiro mas. 

Ya caba e impacto di grondbelasting caminda pueblo 
a ricibi su prome cobransa dos siman pasa, a causa 
conmocion den comunidad ora c’un grupo grandi di 
doñonan di cas, a bin haya nan cu cobransanan desco- 
munal, un cobransa cu nan no a spera di ricibi, pero 
cu ta forma parti di e reforma fiscal di Gabinete Wever 
Croes pa haya fondo pa financia su maneho. 

Doñonan di cas ta realisando awor cu inversionnan 
cu nan a traha duro pa hinca den drechamento di cas, 
drechamento di cura, basha beton den cura, cambia 
bentanan, awor ta pone cu nan tin cu bay paga mas 
impuesto dor di e cambio nobo den e ley di grondbelas- 
ting. 

E situacion crea pa Gobierno dor di su reforma fiscal lo 
bay tin como consecuencia cu pueblo lo bay haci me- 
nos na cuido y drechamento di nan cas, ya cu cualkier 
cos cu nan haci, lcico cu nan construi den cura di cas, 
ta señal directo pa Gobierno aumena impuesto riba e 
propiedad alci. 

Banco Central ya caba oficialmente a mustra riba e 
situacion actual cu tin, caminda e poder di compra di 
e ciudadano ta pasando den momentonan sumamente 
delicado y esaki lo bay tin consecuencia serio riba tere- 
no social y hasta educacional, ya cu mas famia ainda lo 
tin problema pa duna yiunan di come adecuadamente 
cu consecuencia cu e muchanan aki lo no yega porta di 
scol tur dia. 

Un situacion sumamente delicado y sumamente pelig- 
roso na mes momento y den e luna di juni aki Gabinete 
Wever Croes tin cu tuma otro decision cu ta contra in- 
teres general di e pais, principalmente interes di pueblo. 

Mericcmo a perde demanda contra 
compania di Flyboarden na Aruba 


UN Mericano cu a trata di pone un compania local respon- 
sabel pa un ataca cu el a sufri, cu e ta bisa a wordo causa 
pa e lesionnan ricibi ora di “flyboarden”, a keda man bashi. 
Su peticion a wordo rechasa ya cu no por conecta e suce- 
dido durante su vacacion na Aruba, cu e ataca cu el a sufri 
despues. Pa demostra esaki lo mester haci mas investigacion 
y esald e no a trece dilanti den su caso. 

E demandante tabata di vacacion na Aruba for di 17 pa 24 
di november, 2013. Un dia prome cu el a bandona Aruba, 
el a dicidi di bay Flyboarden, unda cu un slang via presion 
di awa ta manda un board cu e persona riba dje den laira. E 
tabata algo cu e Mericano nunca antes a haci. 

Na final e tabata keha di dolor di cabes y a bay descansa. 
Dia prome di december, 2013, el a wordo interna den hos- 
pital na merca, ya cu el a sufri un ataca, cu a causa dañonan 
permanente (di salud) cerca dje. P’esey el a pidi Corte pa 
declara cu e compania organisado di Flyboarden ta respon- 
sabel pa e problemanan di salud cu el a sufri, y ta pidi un 
adelanto riba e compensacion cu e mester haya. 

E ta bisa cu un empleado di e compania mas cu un biaha 
a mande demasiado halto, cu e consecuencia cu ora el a 
cay e ta dal su cabes den awa. Como consecuencia, for di e 
dia ey, el a keda sufri di dolor di cabes pisa y debilidad, cu 
finalmente a conduci na un ataca, un asina yama CVA. E1 
a keda inhabilita pa traha, a perde su trabou y a keda cu 
daño fisico. 

Corte a bisa den su veredicto cu e demandante no ta con- 
sistente den su declaracionnan. Den su peticion e ta bisa 
cu prome cu e actividad a tuma luga, el a haya instruccion 
durante 10 minuut, pero den repliek e ta bisa cu nan no a 
dun’e instruccion. Den su peticion e ta papia cu el a wordo 
manda na un altura di casi 12 meter, pero den repliek e ta 
papia di 4 meter y mey. Pero tampoco e ta splica si el a cay 
den otro na su cas dia 29 di november, 2013, y a wordo 
interna te dos dia despues, riba prome di december. 

E compania ta bisa cu e Mericano no a cumpra of a haci e 
actividad di Flyboarden cerca nan. Ta un hecho cu e Meri- 
cano a participa den e actividad aki, cu e ticket el a cumpra 
cerca un tercer partido, kende a bis cu e ta traha independi- 
ente y cu e servicionan cu e ta bende, e ta huur aparatonan 
for di diferente otro persona of compania. Apesar cu pa 
Corte no a keda proba ainda cu ta e compania demanda 
ta esun cu a brinda e Mericano e servicio (prueba di esalci 
mester wordo entrega ainda). Pero asina mes Corte a evalua 
e caso. 



E pregunta ta si e compania a actua inhusto of di un forma 
contra ley cu e Mericano. Flyboarden tin e riesgo cu practi- 
camente tur participante ta cay, pero sin prueba no por bisa 
cu esaki ta un actividad di hopi riesgo cu por sufri lesion, 
pa cual e organisador lo mester tuma cierto medidanan di 
siguridad. Pa e riesgo di hogamento, e cliente ta bisti un 
“zwemvest” y e actividad mes ta tuma luga den awanan 
suficientemente profundo pa evita lesionnan. 

E Mericano ta bisa cu nan a pone den peligro door di man- 
de demasiado halto, 12 meter cual despues a wordo cambia 
pa 4.5 meter, pero a mira un filmacion di e demandante 
mes haciendo e actividad, no a constata cu e ta yega un 
haltura manera e ta bisa. 

Loke a hala atencion di Hues tabata cu dificilmente e Meri- 
cano por a keda para riba e board y tabata cay cada biaha 
den awa; entre cada acto tin suficiente tempo di descansa y 
e Mericano mes tabata bisa nan ki ora pa sigui; un rato el a 
bisa cu su cabes ta draai, pero el a scoge pa sigui; un biaha 
so el a cay di banda, pero a bisa cu e ta sigui. E1 a stop te 
ora cu e tabata cansa. E altura no tabata asina hopi y sola- 
mente un biaha a bay un haltura di un curpa; e empleado a 
adverti e turista Mericano pa keda den awa cu ta suficiente- 
mente profundo. Niun caminda a keda demostra cu a pone 
e Mericano den un situacion di peligro y tampoco cu a haci 
algo cu e turista no tabata kier. E decision pa sigui cada bes 
a wordo tuma door di e Mericano mes. 

Mirando e circumstancianan, flyboarden no ta actividad cu 
por causa lesion serio, menos e lesionnan cu e demandante 
a sufri. Pa loke ta e conexion entre e actividad y e CVA cu 
e Mericano a sufri, Corte ta bisa investigacion adicional lo 
mester wordo haci. 

Pa e motibonan ariba menciona, e demanda di e Mericano 
ta wordo rechasa. 

Pa cada ken saca nan propio conclusion 

Veredicto den caso di Ernst & Young ta porkeria of no? 



AWEMainta a bin ta scuchando 
hopi bos di alegria den e caso cu 
Ernst & Young a perde den Cassatie 
relaciona cu un raport investigativo 
cu nan a haci riba maniobra of ma- 
nipulacionnan den Fundacion Lotto 
pa Deporte. Sinembargo apesar cu 
Huez a bisa cu E&Y a comete un 
eror, ainda no a dicidi cu esaki ta 
situacion grave pa otorga un daño 
y perhuicio. Esaki lo mester bira un 
otro caso riba su mes. 

Den un articulo dia 18 di septem- 
ber, abogado mr. Ronny Wix a bisa 
cu Tolco a critique, ataque personal- 
mente y atacha su reputacion paso 
abogado Ronny Wix a yama un sen- 
tencia di un Huez un “porqueria”. 

E pakico Wix a yama e sentencia 
un porqueeria ta paso un Huez a 
usa un raport di Ernst & Young pa 
disolve e contract di trabao entre e 
Director di Lotto cu Lotto sin duna 
su cliente, Endy Croes un compen- 
sacion. 

Nan a argumento fuertemente e 
tempo ey cu e raport di Ernst <Sc 
Young no ta obhectivo, nan no a 
sigui procedura normal pa haci 


onderzoek, nan no a laga e cliente 
haña copia di e raport, nan no a 
laga e cliente wak un cantidad di 
documento, etc. etc. y consecuent- 
emente e raport no por wordo usa 
paso simpelmente e no ta sirbi, 
segun abogado Ronny Wix. 

E Huez a usa e raport tog pa duna 
su sentencia y Wix a jama e senten- 
cia un porqueria mescos cu e raport 
di E&Y. 

Awor despues di 9 aña Hof y Hoge 
Raad a dicta cu Ernst & Young den 
e caso di Lotto no sigui e proce- 
duranan pa haci onderzoek (locual 
nos a bisa na 2010), nan no a duna 
su cliente, Endy Croes copia di e 
raport (locual nos tambe a bisa), 
con nan no a laga e cliente wak tur 
e stuklcennan (locual cu tambe nos 
a bisa) etc. etc. Consecuentemente 
Ernst & Young a comete acto on- 
rechtmatig y nan mester bay paga 
daño n’e cliente. Cu otro palabra 
abogado Ronny Wix ta bisa cu e ta- 
batin razon na 2010 paso e vonnis 
den e caso di Lotto no ta sirbi paso 
e lo wordo duna a base di un raport 
cu no ta sirbi. 


DECISION DI CASSATIE 

Awe nos kier publica e decision di 
Cassatie tabata mescos cu esun di 
Hof, pa cada ken saca nan conclu- 
cion. Berdad awor a ser publica cu 
E&Y no a sigui reglanan di scucha 
Endy Croes den investigacion di su 
maneho na Lotto pa Deporte. 

Den henter e asunto di Endy Croes 
y Fundacion Lotto pa Deporte ta- 
batin tres caso di cual esun cu Endy 
Croes a entabla contra di E&Y t’e 
unico cu el a gana den tur tres in- 
stancia. 

Manera por corda, Ernst & Young 
dia 20 di januari, 2010 a haya e 
tarea pa investiga maneho iregular 
di miembronan di directiva di Fun- 
dacion Lotto pa Deporte. 

Pa Endy Croes e investigacion no 
tabata completo, pasobra no a 
cumpli cu e regla di oro “hoor en 
wederhoor” y a bay Corte contra 
nan. E1 a gana e caso den Prome 
Instancia y e dos otro biahanan cu 
Ernst & Young a apela decision di 
prome instancia y hof, nan a perde 
e caso. Pues tres Corte a conclui cu 
e compania alci a comete un vio- 
lacion serio di regla cu nan mester 
tene cuenta cun’e ora di haci un 
investigacion administrativo. 
Investigacion Fundacion Lotto pa 
Deporte tin tres direccion cu a wor- 
do tuma. 

Prome tabatin retiro di Endy Croes 
como Director di e Fundacion sin 
ningun compensacion, debi n’e mal 
maneho. 

Sigiii na pagina 5 > 

E1 a bay Corte cu esaki y a perde 
den tur tres instancia. Pues su retiro 
a keda valido y sin ningun compen- 
sacion. Corte a basa nan mes riba e 
raport di E&Y, pero tambe, y esaki 
ya hopi importante, cu Croes no a 
contradeci suficientemente e ponen- 
cianan di e raport di EScY ora cu a 
trata su caso pa daño y perhudicio 
pa su retiro. 

Pues el a haya e chens den Corte di 
Prome Instancia cu a trata su retiro 
y e motibonan di esaki, pero e mes, 
segun ta wordo bisa den e veredicto 
di Cassatie, no a splica pakico tog 
e mester haya un compensacion. 

Un otro peticion di Endy Croes pa 
“herroeping” di e decision alci tam- 
be a wordo rechasa. 

Por corda tambe cu den e caso aki 
a cuminsa un investigacion penal, 
unda hasta por mira un potret di 
Endy Croes deteni y cu su mannan 
den boei. Pero pa sorpresa di hopi, 
OM a dicidi di pone e caso aki un 
banda, pasobra tin “otro proceso- 
nan” cu ta wordo encamina. Endy 
Croes na mesun momento a cumin- 
sa un caso contra e compania Ernst 
& Young pa violacion di regla di oro 
di no a scucha su persona debidam- 
ente ora cu a haci nan investigacion 
riba supuesto malversacion of otro 
actonan ilegal den maneho pa cu 
Fundacion Lotto pa Deporte. 

Den esalci den tur tres instancia e 
decision tabata na fabor di Endy 
Croes. 

Endy Croes a wordo nombra Di- 
rector General di e Fundacion dia 
prome di april, 2009. Dia 4 di janu- 
ari, 2010, directiva di e Fundacion, 
debi na indicacionnan di iregulari- 
dad den maneho financiero, a pone 
riba non actief. Aki ta unda Ernst & 
Young a haya e tarea pa investiga e 
iregularidadnan, di mal uzo di e re- 
cursonan financiero, segun reglanan 
di NIVRA. 

Den e caso aki Endy Croes ta pidi 
pa Corte declara cu Ernst «Sc Young 
a haci nan mes culpabel na un acto 
ilegal contra dje (dor di no scuche 
den e investigacion), y dor di esaki 
el a perde su trabou y no a logra 
haya un otro trabou. Hof solamente 
a dun’e razon cu e no a wordo scu- 
cha, pues a comete un acto ilegal 
contra dje. 

Interesante ta cu Cassatie den su 
decision ta bisa tambe cu si keda 
proba mes cu E<ScY a comete un 
acto ilegal contra Endy Croes, e no 
ta nifica automaticamente of por 
conclui di biaha cu esun cu sufri 
daño E&Y ta responsabel civil- 
mente p’esaki. Pues Cassatie no a 
papia ainda cu mester paga daño y 
perhuicio. Mester studia prome con 
e procedura a bay. 

Lolce cu Cassatie y Hof a bisa ta cu 
mas serio y grandi un investigacion 
ta, mas cuenta mester tene cu in- 
teres di e otro partido. 

Den e caso aki e trabou di Endy 
Croes tabata na wega y e raport 
tabata contene masha hopi docu- 
mento. 

Den e caso ey, Endy Croes mester a 
haya un copia di e raport y no sola- 
mente “inzage”, segun Hof a bisa 
den su decision. 

Endy Croes a haya inzage riba par- 
tinan di e raport di 70 pagina riba 
dianan 10 y 11 juni, 2010. Endy 
Croes a nenga di duna un comen- 
tario verbal. 

Via un fax di dia 21 di juni, 2010, 
el a duna su comentario por escrito. 
E&Y a traha un raport definitivo 
den cual a pone un reaccion riba 
e comentario di Endy Croes. E ra- 
port completo y definitivo a wordo 
manda pa Endy Croes dia 9 di juli, 
2010. 

E raport final tabata un combina- 
cion di un forma no completo di e 
practica di “wederhoor”, algun cos 
no corecto y algun duda. E combi- 
nacion di factornan a conduci cu 
den e raport final por surgi un ima- 
gen mas negativo cu loke ta wordo 
hustifica cu hechonan. 

Hof a bisa cu no ta bay pa si e 
hecho inhusto a causa daño. Pa 
duna Endy Croes rason solamente 
mester ta existi e posibilidad cu e 
por a sufri daño. Y esey t’e caso. E 
mesun conclusion aki Cassatie a 
yega na dje. 

A keda proba cu E&Y a actua di un 
forma inhusto pa cu Endy Croes. 
Pero nan ta responsabel civilmente 
p’e daño sufri? Esalci ta otro camin- 
da cu Endy Croes lo mester cana pa 
mira si e por saca un compensacion 
for di e compania di Accountant, 
pero mientrastanto e tin un trabou 
nobo como Parlamentario. 

Gritonan di mucha sdamando di dolor na Sombre 


DIABIERNA anochi algo prome cu 11 ’or, den bario 
di Sombre por a scucha gritonan fuerte di un cria- 
tura sclamando di dolor, pa motibo cu su tata tawata 
maltratando’e. Un mucha cu no por a defende su mes 
contra e sutanan cu e tabata ricibiendo for di su tata. 
Polis a wordo avisa di e caso serio aki cu tawata tu- 
mando lugar e momento ey na un cas na Sombre, e in- 
forme tawata un problema di famia den cual un mucha 
lo tawata wordo bati door di su tata. 

E criatura tawata grita hopi duro den oranan laat di 
anochi, e gritonan sclamando di dolor, sigur mester 
por a scucha pa mayoria di bisiña, pero asina mes niun 
hende no a sali na su defensa. 

Na yegada polis a papia cu e tata, segun e tata e mucha 
a falt’e respet y ela pas’e un wanta, pero e tata a nenga 
cu ela bati e mucha. 

Polis a confronta e tata cu e mucha a bisanan cu su 
tata a maltrat’e y tambe cu e tata a pusha su mama. 
Lamentablemente niun detencion a cay, e patruya a 
bandona e cas lagando e criatura den man di destino. 
No a bay ni cu e tata y ni cu e mucha warda di polis pa 
haya sa lciko tur lo por a pasa cu e mucha. 



Mientras e tata tawata bati e mucha, e mama tawata 
presente pero e no por a haci mucho, kizas elo tawata 
tin miedo. E tawata bisa e tata Si, pa stop di dal e mu- 
cha. 

E caso aki lo por consider’e un caso di maltrato di 
mucha, mirando e forma con e mucha tawata grita y e 
tata tawata bati’e. E patruya di polis a bandona e adres 
sin detene niun hende, pero no ta conoci si nan por a 
notifica instancianan concerni manera Voogdijraad. 
Nos ta spera cu despues cu polis a bay for di e cas, e 
tata no a sigui cu e maltrato, unicamente pa mustra cu 
ta E ta manda den e cas, manera e tawata expresa su 
mes na e mucha. 


Por poco dos homber a cende colega na candela 


DIABIERNA algo prome cu mey anochi, polis a 
bay na un cas situa dilanti Lekker Bar & Restaurant, 
caminda dos homber kier a cende un otro na can- 
dela. 

Na yegada, e agentenan policial a papia cu un 
homber, lcende a splicanan cu el a haya problema 
cu dos otro colega cu ta biba na e adres aki. Un rato 
prome nan tawata dal drinks hunto y algo a bay 
robes y a start un pelea entrenan. 

E dos otro coleganan a bin cu e idea pa benta gaso- 
lin ariba dje y trata na cende na candela. 




Menos mal cu nan no a logra nan meta. Esalci ta un deli- 
to basta serio y ta cay bou intento di asesinato. E patruya 
di Noord na e sitio a avisa instancianan concerni manera 
Recherche y Bfto (departamento tecnico). 

Polis na e sitio, a detene e dos coleganan, cu kier a 
comete e acto cruel alci. 

Polis mes a transporta e victima pa Hospital, pa e por 
haya tratamento pa e golpinan cu el a ricibi di su mesun 
coleganan. Kico por a conduci cu e dos hombernan pa 
por a yega na extremo aki, di haci algo asina cruel cu nan 
colega no ta conoci. Aparentemente ta trata di algun per- 
sona cu ta traha como Bouncer. 

Tata deteni bou sospecho 
di violacion di yiu muhe di 
Dominicano cu a kap Jamaiquino 




DIASABRA durante dia polis a informa cu un perso- 
na mas a wordo deteni, esalci indirectamente relaciona 
cu e caso di kapmento cu resultado fatal na Flamboy- 
anstraat diahuebs ultimo. 

Ta trata di e homber Marvin Stennet (47). Marvin ta 
tata di e Marlon Stennet(24) lcende muri door di e 
heridanan serio ricibi di un machete na man di Frank- 
lin Sanchez. 

E caso a coy un otro buelta, ora cu a resulta cu e caso 
aki tawata relaciona cu reglamento di cuenta. E agresor 
cu ta di nacionalidad Dominicano, lo a haya sa cu Mar- 
vin y su yiu Marlon Stennet a viola su yiu muhe(24), 
un dia prome, esta riba diaranson. 

Aparentemente e yiu muhe mes lo a conta su tata, y e 
tata no a perde pa gana a pasa man pa un machete y 
bay Flamboyanstraat. 

Eynan e prome cu ela haya tawata e yiu Marlon Sten- 
net, y a baha su rabia ariba dje cu resultado fatal. 

Segun nos a compronde e Marvin(tata), tambe tabata 
na e sitio y a core pa su bida y a laga tur e sla cay riba 
su yiu, kende a fayece algun rato despues na IMSAN. 
Despues di e incidente aki, e tata Sanchez cu a comete 
e acto aki a bay warda di Polis entrega su mes. 


Eynan durante interogacionnan a bin sali na cla kico e 
dos hombernan esta tata y yiu a haci cu su yiu muhe. 

E mucha muhe di 24 aña, no a sconde e caso y a bay 
hospital, unda cu dokternan a haci e testnan ora un 
persona wordo viola sexualmente. Recherche y Bfto y 
tambe slachtofferhulp tur a wordo notifica y lo a bay 
Hospital. 

Debi cu ta trata di violacion(rape), JZP (zeden politie) 
tambe a cay aden. 

Pa señala ora cu ta trata di un violacion, ta sigui cierto 
reglanan y den e caso aki,m segun AWEMainta por a 
compronde, e victima tabatin marcanan di violencia 
na diferente parti di su curpa, señalnan cu lo mester a 
want’e cu forsa pa abusa sexualmente di dje. 

A base di e informacion ricibi, diasabra autoridad a de- 
tene e tata, lcende ta traha na un supermercado conoci 
na San Nicolas y cu tin algun hende den shock. 

Pues awor tin dos persona deteni, e tata di dama di 24 
aña cu a wordo viola sexualmente y e tata di e homber 
di 24 aña cu a muri door di e heridanan ricibi di un 
machete, lcende ta wordo sospecha di a viola e mucha 
muhe di 24 aña tambe. 

Accidente cu hopi daño 



DIADOMINGO marduga Forensys a bay un boksmento ariba 
Schotlandstraat.Tawata trata di un Chevrolety un Toyota. 
Segun por a compronde cu den e impacto e autonan aparente- 
mente a dal dos biaha contra otro. No tawata tin hende herida, 
pero manera por mira ariba e fotonan cu e daño material si ta 
basta. 



ARUBA 

ClR&unt 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Mucha a habri wowo y haya 
homber desconoci den su camber 


DIADOMINGO den oranan di mainta trempan, presencia di polis 
ta wordo pidi na un cas den area di Mon Plaisir. E caso tawata algo 
horibel, loke un hobencita mester a pasa aden ora el a lanta mainta. 

Tata di e hobencita cu ayama a polis a conta polis cu suyiu muhe 
menor di edad a spierta mainta j/ ta haj/a un homber desconoci p’e, para 
den su camber ta wak’e. Mas cu claro su prome reaccion tawata grita 
mas duro cu e por. 

Esaki a pone e homber perverso aki sali na careda for di e cas, Dios so 
lo por sa cu ki intencion e homber perverso aki lo tabata tin. 

Auto di e homber desconoci aki tawata staciona pafo di e cas, den su 
ansha pa huy, el a dal e Toj/ota Yaris di e famia staciona dilanti di e cas. 
Probablemente ta trata di un Nissan March color geel of beige y cu lo 
mester tin sla na e parti di dilanti. 

Departamento di trafico a presenta na e sitio, pa atende cu e hit and 
run aki. 

Si tin un persona cu por a mira of sa algo di e auto aki, lo ta bon pa 
avisa autoridad mesora, pa asina por atende cu e homber perverso aki. 
Unabes un hende hinca den su cabes pa haci algo asina, e ta wordo 
considera un persona peligroso y mas ainda tin e corahe di pa drenta 
den e cas, den camber di un mucha, mientras tawata tin mas hende 
drumi den e cas. 

Kico tawata su intencion, con e sa cu e mucha ta drumi ej/den, con elca 
haci drenta y cuanto rato elo tawata tin den e camber di e mucha, no ta 
conoci pa nos. 

Esaki ta un caso serio, cu sigur lo mester tur atencion di autoridad, 
paso unabes cu ela j/ega asina leu, sigur esaki no lo keda na un bes y lo 
por sigui cu su actonan perverso aki. 

Na opinion di MEP, cu e cambio husto den pago di grondbelasting 

Gobierno di Aruba a pone e ser humano central 



Esnan cu tin 
propiedad 
cu balor 
te na 

Awg.120.000 
NO ta bay 
paga 
belasting 
mas. 


Esnan cu tin 
propiedad 
cu balor 
di entre 
Awg.120.000 
pa 250.000, 
e tarifa ta 
REBAHA 
cu 50%. 


Esnan cu tin 
propiedad 
cu balor 
di entre 
Awg.250.000 
pa 500.000, 
e tarifa ta 
REBAHA 
cu 25%. 


Esnan cu tin 
propiedad 
cu balor 
di entre 
Awg.500.000 
pa 750.000. 
e tarifa ta 
AUMENTA 
cu 240 florin 
pa aña. 


Esnan cu tin 
propiedad na 
Aruba, sea ta 
biba aki 
of NO, y 
companianan 
lo mira 
aumento di 
tarifa di 
50%. 



Esnan cu tin 
propiedad 
cu balor 
te na 

Awg.120.000 
NO ta bay 
paga 
belasting 
mas. 


Esnan cu tin 
propiedad 
cu balor 
di entre 
Awg.120.000 
pa 250.000, 
e tarifa ta 
REBAHA 
cu 50%. 


Esnan cu tin 
propiedad 
cu balor 
di entre 
Awg.250.000 
pa 500.000, 
e tarifa ta 
REBAHA 
cu 25%. 


Esnan cu tin 
propiedad 
cu balor 
di entre 
Awg.500.000 
pa 750.000, 
e tarifa ta 
AUMENTA 
cu 240 florin 
pa aña. 


Esnan cu tin 
propiedad na 
Aruba, sea ta 
biba aki 
of NO, y 
companianan 
lo mira 
aumento di 
tarifa di 
50%. 


DESPUES di e decepcion grandi y frustracion cu partido 
AVP a sufri di nan manifestacion fracasa di dia 12 di april 
ultimo y cu nan lider Mike Eman durante algun siman a 
bay den coma politico, awe e partido aki kier sigui cu nan 
racha di manipulacion y engaño door di venena mente di 
pueblo cu e gobierno actual lo a aumenta e tarifa di grondb- 
elasting y cu esald supuestamente ta un medida riba lomba 
di pueblo. 

Sinembargo e hendenan aki ta sufri di amnesia hopi pisa 
mes ya cu durante nan 8 aña di gobernacion nan ta esnan 
cu a percura pa aumenta e grondbelasting cu 15% di e balor 
di propiedad, cual siguramente ta un di e mas cu 30 medi- 
danan cruel imponi door di Gabinete Mike Eman. 

Ta p’esey partido MEP ta haya su mes obliga di bolbe trece 
padilanti con henter e asunto di pago di grondbelasting ta 
hinca den otro y caminda lo demostra con un gran parti di 
e comunidad a sali beneficia di e prome parti di reforma 
fiscal pa loke ta grondbelasting. Por cierto un reforma fiscal 
cu partido AVP debi na nan incapacidad y falta di curashi 
nunca a implementa esaki durante nan 8 aña di nan mal- 
gobernacion. 

Beneficio pa un y tur 

Hecho ta cu e politiconan di AVP no ta splica pueblo cu ta 
danki na Gabinete Wever-Croes: 

1. 12 mil ciudadano no ta haya cobransa di grondbelas- 
ting mas. 

2. Pa 16 mil ciudadano e cobransa di grondbelasting ta 
baha. 

3. Pa esnan cu tin un propiedad cu un balor entre 250 
mil y 500 mil florin, e tarifa ta 0.3%. Esaki ta conta pa 
8996 contribuyente. 


4. Pa esnan cu tin propiedad cu un balor di mas di 500 
mil florin, e grondbelasting ta subi, pero mesun momento 
a duna compensacion den rebaho di inkomstenbelasting y 
dividendbelasting. 

5. Pues por conclui cu 28 mil ciudadano awe ta mas 
contento. 30% di ciudadanonan no a conoce un cambio di 
Grondbelasting. 

Tur esaki ta haci cu partido AVP ta di remate den e dianan 
aki y ta organisando entre otro un anochi di informacion, 
un anochi di manipulacion y engaño y p’asina trata di duna 
nan partido un tiki rosea bek, despues di nan manifestacion 
fracasa di april ultimo. 

Ladronicia di terenonan di pueblo 

Sinembargo lo ta bon pa riba e anochi aki e politiconan di 
AVP, na lugar di instiga pueblo contra tur e beneficionan 
cu un gran parti di nos ciudadania lo gosa di dje, duna un 
splicacion di e ladronicianan bergonsoso cu nan a comete 
cu tur e terenonan di pueblo durante 8 aña di nan goberna- 
cion corupto caminda cientos di miles di m2 di tereno a ser 
otorga na nan familiar y compinchinan politico y kendenan 
directamente despues di a haya e terenonan aki mal haya 
manera un set di sinberguensa a core bende esaldnan pa 
miyones di florin. 

Hortamento di tur e terenonan aki ta un di e maldad y 
corupcionnan di mas grandi cu nos pais a yega di experen- 
cia den su historia na man di AVP. Ta p’esey un splicacion 
amplio lo ta na su lugar riba e anochi ald door di dirigencia 
di partido AVP. 

Chauffeur burachi a pasa memey di coredornan 




DIADOMINGO mainta trempan pa mas o menos 
8’or polis a para un Audi stationwagon color blanco, 
esaki tawata altura di Gold Coast na Westpunt. 

E motibo tawata cu e chauffeur aki un rato prome lo a 
comete un infraccion durante e KLM Aruba Marathon. 
Burachi tras di stuur e no a sigui ordo di polis y lo a 
trece trafico y bida di participantenan den peliger door 
di core iresponsabel memey di nan. 

Ora polisnan a stop mesora nan a comproba cu e chauf- 
feur alci ta bou influencia. 

A pidi transportwagen pa hibe warda unda elo bay sos- 
ega te ora su buracheria kita. 


Clientencm a destrui auto di bouncer 

DIADOMINGO un poco despues di 3’or di 
marduga, presencia di polis ta wordo pidi na e 
parkinglot di South Beach, pa un caso di destruc- 
cion cometi na un auto. 

Na yegada, e agentenan policial a topa cu un 
cabayero, lcende ta doño di un BMW, color shini- 
shi, ela splica polis cu e ta un bouncer cu ta tra- 
hando na South Beach y cu despues cu ela para 
dos homber na porta y a nenga nan entrada, esaki 
no a cay den bon tera cerca e dos hombernan alci 
y aparentemente esaki a pone cu nan a bay na su 
auto y a destrui e windshield di su auto cu un cof- 
fee mug. 

E dos hombernan despues di a comete e destruc- 
cion a bandona e sitio den un Toyota Altezza col- 
or blanco. E agentanan Policial na e sitio a tuma 
tur datos y alabes a splica e bouncer e caminda cu 
e mester cana y mester pa bay recherche pa asina 
e caso aki por wordo poni bou investigacion. 

Auto cu a causa hit & run a keda confisca 


DIASABRA den oranan di mainta polis ta confisca un 
auto cu un rato prome a hit and run na CITGO Boule- 
vard. 

Un SUV tabata para patras den e parkinglot di e gas- 
station, ora cu chauffeur di un Toyota Corolla sin pone 
bon atencion, a reverse y a dal contra e SUV E chauf- 
feur di Toyota Corolla no a para pa su responsabilidad, 
e no a ni baha mira kico por ta e daño material cu e 
por a causa na e SUV, ela djes sigui bay direccion di su 
cas. 

Mesora a pidi pa presencia di Polis di trafico, nan a bay 
na e sitio y a cuminsa cu un investigacion. Durante e 
investigacion nan a haya sa cu e auto ta para na un cas 
na Siribana. 

Polis a bay na e sitio y enberdad nan a topa cu e auto 
para dilanti di e cas. Na e sitio polis a controla e auto 
y a nota cu e auto tin un daño recien riba dje y asina 
confirmando cu e daño aki ta esun cu a wordo haci na 
e SUV 



Polis a pita varios biaha pero ningun hende a bin pafo. 
E agentenan policial a mira un persona medio hala 
Cortina y cera esaki belc. 

E agentenan na e sitio no a sigui perde tempo y a dicidi 
di confisca e auto. Takelwagen a transporta e Toyota 
Corolla blanco pa warda di polis, por ta asina e chauf- 
feur of doño di auto lo por sali dilanti pa duna cuenta. 


Accidente atrobe cu hende herida na crusada di Palm Beach 




DIADOMINGO mainta den careda di 11 ’or pasa un 
biaha mas otro accidente a keda registra na e luznan di 
trafico na Palm Beach. 

E autonan envolvi tawata un taxi Mitsubishi Outlander 
y un v-car Hyundai ilO. Na e sitio nos por a conpronde 
cu e v-car debi cu e luznan lo no tawata den funcion a 
subi dilanti e taxi Mitsubishi Outlander. 

Esalci a causa e accidente, cu a laga basta daño material 
atras y un persona levemente herida. 

Esalci ta un di e tantisimo accidente cu a sosode e aña’ki 
na e cruzada di Palm Beach. Tin casi 25 accidente cu a 
tuma luga den e bisindario ey y tur cu daño material. 

Polis a trece dama warda ya cu a haye coriendo auto burachi 



DIASABRA den oranan di mainta patruya di San 
Nicolas a yega cu un dama na warda di Macuarima. 
E dama a baha for di auto y tawata tin su sapato den 
man. 

Lolce a sosode tawata cu e dama aki a wordo para 
den oranan di marduga aparentemente door di pa- 
truya di Santa Cruz. 

Elo tawata tras di stuur y burachi, coriendo malo y 
treciendo trafico na peliger. 

Polis a detene y a hibe San Nicolas pa un Sub Fis- 
cal eynan atende cune. Ela keda algun rato eynan 
posiblemente pa e sosega. 

Despues den dia patruya a trece warda di Santa 
Cruz, unda ela baha cana bay paden. Por a mira si 
cu ainda e tawata tin poco alcohol den su sistema. 


Adicto riba caya 
tabata herida cu 
kap na cabes 




DIASABRA mainta Polis a bay den Pastoor Hendrikstraat 
pa un persona benta riba caminda. Ora cu Polis a yega a 
topa cu e homber cu ta adicto. Polis conoce. E tabata tin un 
lcap grandi na su cabes. Polis a atende cune mesora. A pidi 
pa ambulance poco pura mirando e herida na su cabes. Polis 
a warda ambulance pa basta rato. Mientrastanto e victima 
kier a bandona e sitio pero Polis a convence pa e keda warda 
yudansa pa su herida. Despues di mas cu un yamada final- 
mente a tende cu ambulance a sali for di Wayaca bay pa- 
riba. 

Na yegada paramediconan a yuda e persona herida. 

Guru di media y relacionan publico Jess Todtfeld 
den e-Aruba seminar diasabra awor 




TUR cos ta indica cu diasabra awor 
Renaissance Convention Center lo 
tin un yeno total cu e di 4 e-Aruba 
Business Seminar presenta pa Aru- 
ba Bank y Digicel Business. Esalci 
ta debi na e topiconan interesante 
relaciona cu mercadeo digital cu lo 
wordo presenta. Un di e oradornan 
lo ta Jess Todtfeld di New York. Jess 
a traha pa diferente canalnan di 
television manera ABC, NBC, CBS 
y otronan. Aki e la haya hopi expe- 
riencia den con companianan tin cu 
traha cu media. Naturalmente awor 
cu e era digital, e la sigi desaroya 
su mes pa ta actualisa cu e mihor 
strategia. 

Jess lo papia con cada compania por 
ta nan mesun medio di communica- 
cion. Por ehempel cu bayento Live 
riba un red social. Tambe e lo papia 
ki ora bo tin cu combina medionan 
tradicional cu rednan digital. Jess 
mes tin un Guiness World Record 
riba su number. Esaki ta pa ta e 
persona cu a hasi mas entrevista di 
radio den 24ora. Ta trata aki di mas 
di 100 entrevista. Tambe e ta autor 
di 4 buki. Un di e otro oradornan 
internacional ta Natalia Peláez Gó- 
mez di McDonald’s Latin America. 


Natalia ta e eCommerce and CRM 
Digital Manager pa ful e region di 
Latino America y Caribe. Su oficina 
ta na Colombia y lo ta na Aruba 
specialmente pa e evento. E tin 
hopi experiencia valido den ehecuta 
campañan publicitario na Europa y 
den nos regio. E ta yuda compani- 
anan cu transformacion digital. Su 
enfoke den e seminario di diasabra 
proximo lo ta riba personalisacion 
di mercadeo. 

Ademas di e oradornan alci tambe 
lo tin mas oradornan internacional 
di Google, Youtube y The Lab. 

Pa cumpra carchi por hasi esaki 
SuperFood y tambe riba internet 


via e website www.e-aruba.com . E 
evento ta cuminsa pa 8 or di mainta 
cu registracion y oportunidad pa 
cumpra desayuno. Mirando e es- 
pacio limita di parkeo ta sugeri pa 
‘Car Pool’, pues comparti transporte 
cu otro coleganan/conocir. 

E-Aruba Business Seminar ta un 
produccion di Infinity Media Aruba 
y The Lab. E evento ta Powered by 
Aruba Banlc y Digicel Business So- 
lutions cu un aporte di Aruba Air- 
port Authority Renaissance Aruba 
Resort, Coldwell Banker Aruba Re- 
alty, BENU Pharmacy, Click Print, 
Sommer Web Architect y Elite Pro- 
ductions. 

OPPA ta duna su rumannan di BBGO surnam un caluroso bon bini 

DIABIERNA, 24 di mei 2019, e “Bond voor Belan- 
genbehartiging Gepensioneerden uit Overheidsdienst” 
(BBGO) di Surnam a yega Aruba cu un delegacion di 55 
miembro. 

Esalci ta prome biaha den e 31 aña di existencia di OPPA 
cu e organisacion ta haya bishita di BBGO y cu un del- 
egacion asina grandi. 

Nos rumannan, miembro di BBGO, tabata di bishita te 
cu diabierna, 31 di mei 2019. 

Na yegada di e delegacion, e compañeronan di BBGO a 
haya un caluroso bon bini for di e 
president di OPPA acompaña pa dos miembro di direc- 
tiva hunto cu algun miembro di OPPA. 

En conexion cu e bishita importante aki OPPA a or- 
ganisa un Fiesta di Bon Bini riba diasabra, 25 di mei 
2019, den Club Portugues pa celebra hunto cu su ru- 
mannan di BBGO, e hecho historico aki. Despues di e 
palabranan di bon bini di Sr. Ivo Valdes, e presidente di 
OPPA, esnan presente a brinda cu champagna pa bisa e 
delegacion bon bini y tambe pa celebra e prome aniver- 
sario di Banda Musical OPPA (BMO). 

Despues di e brindis Sra. Renate Wouden Bhugwan- 
dass, e presidente di BBGO a hiba palabra y a expresa 
palabranan di gratitud pa forma cu OPPA a ricibi nan. 

Despues di e parti protocolario, algun miembro di BBGO 
aduna un presentacion cultural di tur e diferente 
gruponan di poblacion cu ta biba na Surnam. Esnan pre- 
sente por a goza di un tremendo show di e delegacion 
Surnameño. 

Banda musical ‘Nos cu Nos’ y Banda Musical OPPA 
(BMO) a percura pa un anochi ameno, yen di musica, 
cu a mantene e pista di baile henter anochi ocupa. 
Diamars, 28 di mei 2019, e directivanan di OPPA y di 
BBGO a reuni. 

Despues di a papia tocante e trabounan haci, e retonan 
y e plannan pa futuro di cada organisacion, ambos direc- 
tiva a conclui cu nan ta encontra e mesun tipo di prob- 
lema cu nan organisacion tin atende cu ne den nan pais. 


Tur dos organisacion ta enfrenta e hecho cu nan tin di 
sigui lucha pa mantene e derechonan adkeri den pasado. 
Tanto BBGO como OPPA te ainda ta haya falta di e re- 
spet y reconocemento pa tur e trabounan cu e pension- 
adonan a desplega durante cu nan tabata traha. 

E reunion tabata uno fructifero y interesante. Na final 
di e reunion ambos directiva a priminti di sigui mantene 
e laso di amistad cu ta uno importante pa unifica forsa, 
ideanan y tactica cu ta combini ambos organisacion pa 
atende cu e retonan cu nan tin pa futuro. 

Banco di Caribe (Aruba) N.V. a entrega donacion di 
Awg. 5,000 na Stichting Koningin Wilhelmina Fonds 

Banco di Caribe (Aruba) N.V un biaha mas ta 
duna sosten na Stichting Koningin Wilhelmina 
Fonds (KWF). 

KWF ta un fundacion cu tin como meta pa 
yuda hendenan cu ta sufri di cancer y tambe 
trece concientizacion di e enfermedad aki. 

ICWF a recauda fondo pa medio di colecta rond 
di Aruba. Esaki a tuma lugar mayoria parti den 
luna di april y mei, p’asina nan por sigui cu e 
bon trabou di concientiza y yuda personanan 
cu ta sufri di enfermedad aki. Banco di Caribe 
(Aruba) N.V ta sumamente orguyoso di por 
sigui contribui cu e fundacion alci. Nos tin un 
grupo di empleado cu desde aña 1998 ta duna 
nan tempo liber p’asina yuda cu e bon causa 
aki y di parti di Banco nos kier yamanan hopi 
danki.E aña ald Banco di Caribe (Aruba) N.V a 
haci donacion di Awg. 5,000 na KWF. 



Riba e potret por mira voluntarionan di Banco di Caribe 
(Aruba) N.V. hunto cu 

Sra. Lilian Prince, Presidente di KWF, sra. Natascha Davelaar y 
sr. Elvin Maduro, Gerencia di Banco di Caribe (Aruba) N.V. 


Chauffeur sin rijbewijs deteni 

DIADOMINGO algo despues di 10’or di mainta, un patruya 
di districto di Noord, ta dicidi di para un Piclcup, Chevrolet 
S10 pa un control. 

Na momento cu nan a pidi e chauffeur pa su rijbewijs, e no 
por a mustranan un rijbewijs y a bin haya sa cu e tin hopi aña 
caba ta core auto sin rijbewijs. 

E agentenan policial a dicidi di detene y asina trata na siñe un 
les, pa mira si awo si elo percura pa bay saca su rijbewijs. 
Ultimamente polis ta actuando cu man duro ora haya chauf- 
feurnan ta core auto sin rijbewijs. Hopi chauffeur cu durante 
control nan ta hayanan sin rijbewijs ta keda deteni. Hopi di e 
chauffeurnan aki aparentemente no ta mira e importancia di 
tin un rijbewijs valido. 

Riba caminda tur auto ta vunerabel pa cualke accidente, un 
accidente por ta na skina di bo caya, pero sin rijbewijs seguro 
no ta cubri e gastonan y ta bo mes mester bay paga, semper ta 
miho gasta un par di cien florin na rijles pa haya bo rijbewijs, 
cu core sin rijbewijs y hayabo den gastonan di miles y miles di 
florin of cu pa resto di bo bida bo mester lceda paga pa nan. 

Minister Ruiz-Maduro ta felicita Fundacion Lanta 
Papiamento cu nan 10 aña di existencia 



DIADOMINGO pasa Minister Ruiz-Maduro 
a bishita e actividad e Feria di Papiamento 
organisa pa Fundacion Lanta Papiamento na 
ocasion di celebracion di e 16 aña di oficiali- 
sacion di Papiamento y e 10 aña di existen- 
cia di e Fundacion Lanta Papiamento. 

Minister Ruiz-Maduro ta felicita Fundacion 
Lanta Papiamento cu un feria bunita organisa 
y bon concuri y ta gradici tur miembro di e 
Fundacion pa nan trabou pa concientisa nos 
Pueblo riba e balor y importancia cu nos len- 
ga materno tin pa nos desaroyo como hende 
y como comunidad. 

‘Papiamento nos idioma, nos derecho/ ta e 
slogan cu Fundacion Lanta Papiamento a in- 
troduci durante e celebracion aki. E slogan 
aki ta un bunita recordatorio na nos tur di e 
derecho cu cada hende tin di por expresa nan 
mes den nan lenga materno riba nan Pais 
natal. Papiamento ta nos idioma materno, 
pesey ban papi’e, ban skirbi’e y ban cuid’e 
semper. 

Oportunidad comercial pa brinda ayudo pa reconstrui Sint Maarten 

KvK a extende invitacion na tur comerci ante p'e di dos 
sesion informativo tocante World Bank Tenders 


CAMARAdi Comercio y Industria (KvK) ta invita tur 
compania local cu ta opera den e sectornan di construc- 
cion, ingenieria, material, medio ambiente y maneho 
di proyectonan pa bin forma parti di dos sesion infor- 
mativo tocante World Bank Tenders y di e forma alci 
brinda sosten n’e causa. 

Dia 9 di mei ultimo a tene e prome sesion cu tabata un 
webinar caminda a duna informacion riba e plan con pa 
yuda den e reconstruccion di Sint Maarten. 


contesta preguntanan. 

Durante e sesion lo elabora riba e World Bank Tenders 
y con pa bin na remarke como comerciante den e sec- 
tornan menciona. 

Lo splica mas riba e contenido di NRBP y joint ventures 
via RVO. Despues di e presentacionnan lo tin “break 
out sessions” cu World Bank y NRBP. E programa ta 
culmina cu un light lunch y oportunidad pa network- 
ing. 


Despues di horcan Irma na 2017 Sint Maarten a pur- 
ba lanta bek y a tuma paso pa recupera di e daño cu 
naturalesa a causa. Pa formalisa e trabounan aki a di- 
cidi pa lanta un “National Recovey and Resilience 
Plan”(NRRP). 

E NRRP ta yuda na structura e inversionnan cu lo wor- 
do haci via e Sint Maarten Recovery Reconstruction 
and Resilience Trust Fund. P’e fondo aki Reino Hulan- 
des a pone $550 miyon disponibel n’esnan cu bin na 
remarke pa yuda den e reconstruccion. 

Durante e di dos sesion aki, representan- 
tenan di World Bank, NRPB y RVO 
lo ta presente pa duna mas detaye y 


E programa ta dia 7 di juni awor den auditorium di 
KvK 

Pa participa n’e sesion bo por registra via businessin- 
fo@arubachamber.com y asina forma parti tambe na e 
bon causa di yuda n’e reconstruccion di Sint Maarten. 
Si bo tin interes pa participa por fabor tene cuenta cu 
mester registra no mas tarda cu 6 di juni 2019. 

Esalci ta un bon oportunidad pa nos comerciantenan 
local profila nan mes riba mercado internacional. Pa 
mas informacion bishita nos pagina https://arubacham- 
ber.com/pages/sint-maarten/ y asina haya sa mas riba 
reconstruccion di Sint Maarten. 

Preparacioncm ta ser haci pa Censo 2020 


OFICINA Central di Estadistica (CBS) a informa 
pueblo di Aruba tocante preparacionnan pa cu e Con- 
teo General di Poblacion y Vivienda cu ta planea pa 
tuma lugar di 1 pa 10 di october 2020 (Censo 2020). 
Durante Censo 2020, tur hogar na Aruba lo wordo 
bishita pa un team di aproximadamente 1200 persona 
(tellers) cu lo ta encarga cu e tarea di colecta informa- 
cion riba topiconan manera vivienda, salud, educacion 
y labor. 

Un Censo ta un instrumento valioso pa henter Aruba. 
Instancianan publico, institutonan priva, scol y person- 
anan individual por haci bon uso di e informacion col- 
ecta pa formula maneho, haci planificacion y tambe pa 
keda al tanto di desaroyonan importante cu ta regarda 
e poblacion di Aruba. 

Pa garantisa cu e Censo 2020 lo ta un exito, CBS ta 
depende di henter e pueblo di Aruba y tambe di tell- 
ers cu lo asisti den e coleccion di dato cerca tur hogar 
na Aruba. E ta hopi importante p’esnan cu fungi como 
teller ta personanan confiabel y capacita pa haci e tar- 
ea importante cu nan tin nan dilanti durante di Censo 
2020 n’e mihor manera posibel. 

Pa CBS por selecciona e personanan cu lo forma parti 
di e team di tellers pa Censo 2020, lo habri entrante 
dialuna 3 di juni proximo un formulario di inscripcion 
pa aplica pa ta teller durante di Censo 2020. 


FORMULARIO DIINSCRIPCION 

Censo 2020 lo bay ta completamente digitaal y p’e mo- 
tibo aki CBS a scoge pa haci e inscripcion tambe com- 
pletamente digital. Esnan interesa pa fungi como tellers 
durante di Censo 2020 lo por acudi n’e website di CBS 
www.cbs.aw y yena e formulario di inscripcion online. 
Via un link na banda drechi di e homescreen di e web- 
site por haya acceso na e formulario di inscripcion. 

E rekisitonan mas importante p’esnan cu ta desea di 
aplica ta cu nan mester tin e edad minimo di 18 aña, un 
educacion minimo di MAVO, conocemento di traha cu 
un tablet y disponibilidad pa traha full time durante di 
e periodo di Censo 2020. 

CBS tambe lo organisa un conteo di prueba durante e 
prome siman di october 2019 pa haci un chekeo gen- 
eral di tur e proceduranan cu lo wordo usa durante di 
Censo 2020. 

P’e conteo di prueba aki, CBS lo mester di 75 tellers. 
Esnan interesa pa contribui n’e conteo di prueba aki 
tambe por haci uso di e formulario di inscripcion on- 
line. 

Pa mas informacion por tuma contacto libremente cu 
CBS durante orario di oficina na number di telefon: 
583-7433 of via e-mail na: census2020@cbs.aw 


Informacion tocante inscripcion na Colegio EPI 


COLEGIO EPI a habri su inscripcion pa aña escolar 
2019-2020 for di 1 di april 2019. Apesar cu riba nan 
website ta informa cu e deadline tabata 2 di mei 2019, e 
proceso di inscripcion di aspirantenan ta lceda habri p’e 
diferente programanan di educacion cu EPI ta ofree. 

Pa inscribi simplemente mester bishita nan website 
na www.epiaruba.com y click riba “Aanmelding”, down- 
load y yena e formulario di inscripcion cu ta na Hulan- 
des of Ingles, haci pago di inschrijfgeld na Aruba Banky 
hiba e comprobante di pago n’e unidad (unit) specifico 
hunto cu e formulario di inscripcion yena n’e unidad 
(unit) specifico y inclui tambe tur otro documento cu ta 
rekeri. 


Na momento cu e aspirante cumpli cu tur e rekisitonan 
necesario e lo haya un notificacion di aceptacion den e 
programa escogi.Pa mas informacion tocante e program- 
anan di educacion por haya esalci riba nan website, pero 
tambe por tuma contacto cu e unidad specifico sea per- 
sonal of via telefon. 

E numbernan ta: Unit Ciencia y Tecnologia (525-8750), 
Unit Economia (525-8760), Unit Salubridad y Servicio 
(525-8770), Unit Hospitalidad y Turismo (525-8780). 
Colegio EPI ta desea tur aspirante pa nan programanan 
di educacion hopi exito cu nan periodo di eindexamen 
y nos lo percura pa duna nan un bon bini cerca nos na 
comienso di aña escolar 2019-2020. 

Parlamentario Alan Howell: 

Otro grupo di 900 persona a haya e oportunidad 
di nan bida pa yega na nan propio cas 


“NO tin nada mas great cu 
un homber of muhe di pa- 
labra. Nos di POR a prim- 
inti y ta cumpli pa tin nos 
hendenan cu a wordo negli- 
sha pa hopi tempo central y 
na prome lugar”, asina Alan 
Howell a expresa su mes. 

E ta referi den e caso aki na 
un otro ocasion hopi special 
unda siman pasa otro gru- 
po di 900 persona a haya e 
oportunidad di nan bida pa 
yega na nan propio cas. 

E grupo aki ta person- 
anan cu a pidi tereno den 
2006/2007, despues cu es- 
nan di añanan anterior ya 
caba a haya e oprtunidad 
alci. Dentro di algun luna lo 
sigui cu e personanan cu a 
haci nan peticion pa tereno 
na 2008/2009. Alan How- 
ell ta manda palabranan di 
pabien na tur cu a haya e 
oportunidad mereci aki y 
na departamento di DIP pa 
e bon trabou. Awor ta lceda 
na e personanan aki mes pa 
cumpli cu tur e rekistonan 
y asina yega na nan propio 
cas. 

Como presidente di e 
Comision Fiho di Infrastruc- 
tura di Parlamento, Howell 
a a gradici Minister Otmar 
Oduber pa “Malce things 
happen for our people”. 

Parlamentario Alan Howell: 

Prome edicion di Island Fest tabatin un 
gran acogida entre local y bishitante 




PARLAM ENTARIO Alan Howell ta 
sumamente contento y satisfecho cu e prome 
edicion di Island Fest cu a tuma lugar diaran- 
son pasa na San Nicolas. 

Despues di e bashi cu a lceda atras cu Carub- 
bian Festival, Alan Howell a sa di presenta e 
deseo di no solamente e pueblo di San Nico- 
las y pariba di brug en general, sino tambe di 
henter pueblo di Aruba y bishitantenan, pa 
bin cu un actividad similar na San Nicolas. 

E ta contento cu Minister Dangui Oduber a 
sa di responde na e yamado y pedido aki y 
asina a presenta e Island Fest. Hende di tur 
parti di Aruba y bishitantenan a gosa, come 
y interactua socialmente cu otro. “Un super 
bon vibe a reina henter anochi. Practica- 
mente tur foodstand a “sold out”. Un pabien 
na e board di Island Fest, ATA, Vendornan, 
musiconan, artistanan, publico presente y 
muy especial Minister Dangui Oduber pa 
scucha e peticion di pueblo y especialmente 
di esnan di pariba. Together We Can Make It 
Better”, Alan Howell a expresa. 

Workshop di Feldenkrais: 

"Bo custumberncm ta crea 


bo realidad ,# 


BO tin dolor na cierto parti di bo curpa? Bo ta haya e bida 
pisa? Cosnan no ta bay manera bo ke. Bo tin stress na tra- 
bou y of cas? Bo ta sinti manera bo ta carga e peso di e bida 
riba bo lomba? E no ta straño cu bo tin dolor di lomba, nelc 
of rudia of na un otro parti di bo curpa. 

Tuma un stap pa trece e cambio desea! Participa n’e 
workshop di Feldenkrais y sinti di biaha un diferencia, 
un cambio! 

E workshop ta contene diferente les di Feldenkrais. Nos ta 
move e curpa riba un forma suave, poco-poco y hopi con- 
sciente. Tambe nos lo para keto riba e causanan cu ta haci 
cambio dificil. Cambio serca bo mes y den bo relacionnan. 
Lo bo descubri loke mester cambia pa bo realidad cambia. 
Cu tempo nos ta crea nos custumbernan den e manera cu 
nos ta cana, con nos ta move cu nos curpa. Cu tempo nos 
a crea cierto postura, p.e. dor di sinta hopi dilanti di com- 
puter nos ta rek e nek y nos ta tene e schouder un poco hisa. 
E1 a bira un custumber inconcientemente. Of dor cu nos tin 
miedo di cay nos ta wak abou con nos ta pone nos pianan y 
nos ta cuminsa dobla e lomba. 

Of como um mucha muher jong creciendo tabata sconde e 
pecho y tambe ta dobla e lomba. Of dor di sinta wak televi- 
sion casi drumi nos ta sinta casi riba e final di e lomba na 
lugar di e chanchan y cu tempo bo ta haya dolor di lomba. 
Y hopi ofishi ta bin a lo largo cu cierto molester, manera e 
hairdresser cu ta uza e blower pisa ta cuminsa haya molester 
den e schouderblad of e brasa. Of e personanan cu ta hisa 
carga pisa ta cuminsa haya dolor di lomba. 

E custumbernan cu nos ta crea no ta solamente fisico, pero 
tambe con nos ta pensa, sinti y actua den e bida. 

Nos experiencianan cu nos a pasa aden for di chikito tin 
hopi influencia riba e persona cu nos ta. 

Nos ta biba den un mundo cu hopi reto riba e diferente 
terenonan di bida. 

Como hoben na skol, den relacion cu amigo, como adulto 
na trabou, den matrimonio, den e seno di famia. Hopi biaha 
nos ta pasa experencianan na childto cu ta laga un trauma 
atras, e porta grandi of chikito. 

P.e. como mucha bo no tabata por a compronde por pakico 
bo mama a laga bo asina largo den box ta yora. Y abo a 
sinti’e manera el a bandona bo, pero ta un rato el a lagabo 
warda p’e kita e cuminda for di candela. 



Abo como baby no tabatin e recursonan pa por a compro- 
nde esey. Y abo como baby a cuminsa kere cu bo hendenan 
ta bandona bo. Otro ehempel: Tin biaha como hoben bo ta 
pasa temporada duro na skol. Nan ta tenta bo hopi y bo ta 
sinti bo e victima y bo ta cuminsa kere cu abo no tin suerte 
den e bida paso ta net abo nan ta tenta. 

Un otro ehempel ta cu ba wak cu cada biaha cu bo mama 
tin cu subi avion e tin masha hopi miedo mes y e ta resa 
henter caminda y abo a tuma e miedo ey tambe. 

Y aunke e tempo ta sigui bay y bo ta crece bira grandi,bo 
pensamentonan ta cambia riba hopi cos, e creencianan cu 
bo a crea na chikito ta keda cu bo y inconcientemente bo ta 
sigui pensa cu p.e. nan ta bandona mi of ami no tin suerte 
den e bida of bo tin miedo di biaha cu avion. 

Y awor t’e creencianan a bira bo berdad y nan ta sigui gober- 
na bo bida. Inconcientemente bo ta sigui crea situacionnan 
cu ta afirma loke ta bo creencia. 

Workshop di feldenkrais, bou auspicio di Fundacion 
Feldenkrais Aruba i.o. ta tuma lugar diasabra 8 di juni 
di 8.00 am te cu 3’or pm na Alto Vista 147 den aire 
liber. 

Ta inclui un lunch di sopi berdura y salada y diferente 
pasaboca. 

E fundador di e metodo di Feldenkrais, Moshe Feldenkrais 
ta bisa: Bo mester tin e recursonan den bo mes pa bo por at- 
ende e dificultadnan den un mundo cu ta cambia keto bay. 

Pa mas informacion y pa inscripcion (lugarnan ta lim- 
ita) n’e workshop di Feldenkrais tuma contacto cu e 
specialista di Feldenkrais sra. Amy Lasten mas liher 
posibel. 













22 


AWEMainta 


Dialuna, 3 Juni 2019 


Fundacion Sea Bunita Sea Bo Mes, den 
pleno preparacion p'e fashion show di 
nos mucha y hobennan special 



FUNDACION Sea Bunita Sea 
Bo Mes, a cuminsa presenta su 
modelonan cu lo desfila riba tapijt 
cora y tambe riba pasarela dia 8 di 
juni proximo den Renaissance Con- 
vention Center durante e Sea Buni- 
ta Sea Bo Mes fashion show di nos 
mucha y hobennan special. 

Nos modelonan cu lo desfila ta Jon- 
isha Medina, Tanique Chan y Dis- 
jondrick Jacobs, hobennan super in- 
teligente cu bendicion special, cu lo 


wordo acompaña dor di nos celebri- 
dadnan di Aruba cu a duna tur nan 
sosten pa cu nos mucha y hobennan 
special. 

Un anochi cu ta priminti di bira 
grandi un biaha mas, esaki pa di 4 
aña cu Fundacion Sea Bunita Sea 
Bo Mes ta organisando e anochi 
bunita aki. 

Lo bay tin hopi sorpresa durante e 
anochi aki combina cu canto, baile, 
declamacion di poesia y e famoso 
pasarela unda nos por bay aprecia e 


talentonan di nos mucha y hoben- 
nan special. 

Carchi ya ta obtenibel cerca tur e 
mayornan di nos mucha y hoben- 
nan special. 

Pa mas informacion por tuma con- 
tacto cu sra. Marienela Geerman na 
cel# 733-1431. 

Aruba, ban duna tur nos apoyo y 
brinda nos mucha y hobennan spe- 
cial tur nos sosten den nan lucha pa 
inclusion. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com I? www.facebook.com/awemainta 583-1400 i 583-1444 

_ WA_i _ rrn _ 

Xpresa bo mes 

Gradicimento na Ministro Otmar Oduber 
kende a demostra cu e ser humano ta 
central pa Gabinete Wever-Croes 


E habitantenan c.q usuarionan (di tur dia) di e caminda 
di asfalt dialanti e casnan Hooiberg # 67-C; HB # 68- 
A; HB # 68-B; HB # 68-C; HB # 68-D; HB-68-E..etc, 
a manda un carta di gradicimento pa Ministro di Infra- 
structura, Medio Ambiente y kende ta alabez e Vice- 
Ministro Presidente di Aruba, esta sr. Otmar Oduber. 

E carta ta pa gradici e Ministro concerni inmensam- 
ente p’e hecho, cu bao di su instruccion riba diamars 
mainta d.d. 28 mei 2019, algun trahador di D.O.W. a 
lcita e borchinan di trafico cu e.o ta prohibi e usuari- 
onan pa sali riba e “zijweg” y a kita e piedranan grandi 
(banda p’abao) y a sera e salida peligroso cu ta sali riba 
e “hoofdverkeersweg” (banda p’ariba). 

E caminda ta situa poco p’ariba di Well Well riba e ca- 
minda na Hooiberg - Santa Cruz y ta keda paralelo y 
parti panord di e vangrails. Haciendo esaki, e usuarion- 
an di e caminda menciona no ta confronta nan mes mas 
y nan famia cu un peliger enorme di accidente (hasta 
cu por ta fatal), pasobra esaki ta carece di un bon bista, 
ora mester a sali riba e caminda grandi (‘hoofdverkeer- 
sweg’). 

Segun e usuarionan, cu hamas por t’asina, cu si sali riba 
un “hoofdverkeersweg” sin cu tin bista adecuado ta mas 
sigur cu salimento riba un ‘zijweg’ cu si tin un bon bi- 
sta//adecuado. Tambe t’asina, cu t’e usuarionan cu ta 
haci uso di e caminda tur dia di Dios y frecuentemente, 
ta mira y ta confronta cu e peliger enorme n’e salida 
riba e “hoofdverkeersweg”. 

Ademas t’asina, cu estadistica ta indica, cu tin bastan- 


te accidente fatal cu a yega di sosode riba e pida di 
e hoofverkeersweg menciona, mientras riba e “zijweg” 
menciona, nunca a yega di pasa un accidente fatal. 

Maslce, cu D.O.W no a traha ainda un posibilidad (un 
pida lugar) cu na final di e caminda por lora bek pa sali 
y tampoco a cambia e piedranan grandi pa un baricada 
moderno, tog e habitante y usuarionan di e caminda ta 
hopi agradecido na Ministro Otmar Oduber. 

Pasobra sin duda e mandatario menciona a mira e ur- 
gencia pa evita cualkier desgracia cu por ta fatal p’e 
usuarionan. 

Lamentablemente, no por lceda sin remarca, cu e pie- 
dranan grandi cu ta wordo usa pa baricada no ta nada 
bunita y cu siguramente a sali for di nos Medio Ambi- 
ente cu tanto nos mester conserva. E habitante y usuar- 
ionan en cuestion ta hopi optimista, cu pronto e man- 
datario tambe lo tuma e pasonan positivo y necesario 
riba e baricada y demas aspectonan.. 

Mirando tur esalci y e bon cooperacion ricibi, e habitan- 
te y usuarionan di e caminda a haya un enorme aprecio 
pa sr. Ministro Otmar Oduber. Pasobra e solo hecho, cu 
e Ministro di Infrastructura y Medio Ambiente a instrui 
D.O.W pa haci e cambio fundamental alci, a demostra 
cu berdad p’e Gabinete Wever-Croes, di cual Ministro 
Otmar ta tuma parti dje, e ser humano ta cmtral 

Franldin F. (Frenk) Kock 

Hooiberg # 68-A 

Tel: 585 8502 of Cel: 743 4348 

Fundacion Rancho mester 
di fondo y boluntario 


FINAL di aña 2017 Fundacion Rancho a haci un peticion 
na UNESCO (Participation Programme 2018-2019) p’e 
proyecto: “ Conserving the traditional Aruban miniature 
boat ”. Cu e proyecto ald Fundacion Rancho lder cumin- 
sa cu e conservacion di boto miniatura di Aruba pa medio 
di tayer, documentacion y un exposicion. 

E proyecto a wordo aproba mitar di juli 2018, pero a dura 
mas o menos 6 luna prome cu e fondo a logra yega Aruba. 

Den e temporada 2017 pa medio 2019 Fundacion Rancho 
no a logra organisa niun competencia di boto miniatura. Al- 
abes a cuminsa informa Minister di Infrastructura y Medio 
Ambiente di e preocupacion cu tin pa locual t’e casebo di 
boto miniatura, esald ta den hopi mal estado. 

E casebo ald ta ubica cant’i awa pariba di Parke Wilhelmina. 
E peticion tabata pa renoba y of traspasa e casebo aki na nos 
fundacion cu lo encarga di e mehoracion y of renobacion 
di e casebo. Awor cu e proyecto di boto miniatura ta den 
proceso pa cuminsa ta haci un suplica n’e departamentonan 
concerni por fabor tuma e peticion na serio y duna nan 
sosten y apoyo na un proyecto cu ta enfoca riba herencia di 
Aruba p’e no bay perdi. 



Miniatuur 

zeilboten 

wedstrijd 


Rond 1900 werd de eersle rnmiafu urb«t gebouwd in de wij k Ranc ho, 
de Qtid'Sle buurtin Orartjesiad op Arubo. De botenbouwers en vissers 
maakten deze vniniatuurboten voor hun kinderen P lodal ze alvast 
kornden leren hoe een zeslbeet werkt, AJ gauwwerden er o-ok kleine 
kopieén vun be&taande bulen gebouwd en daarmee werden wedslrijden 
georgnniseerdr Deze cwnpefvtie is een Iraditie geworden, die ap Konin- 
ginnedag gehmiden wordt. Hel is een gruol feest wanraan veel tamil ies 
mee doen. Enlhousiaste jonge mensen hebben de botenwedstrijd ook 
gemtroduceerd op Cura^ao en Banaire. Sánds de jaren negenlig wordter 
aok gestreden tussen deze drie eilanden. Hel vakmanschap van het 
bouwen van deze miniatuurbolen dreigl te verdwijnen en de Stichfing 
Rancho zel zkh in om deze kennis te behouden als imvnaterieel erfgoed. 


HISTORIA DI BOTO MINIATURA 

Den pasado masha hopi boto tabata yega Aruba for di otro 
islanan den Caribe. Aruba tabatin un comunidad grandi di 
piscador cu tabata pisca pa mantene nan famia. Trahameto 
di boto chikito probablemente a cuminsa ora cu mester a 
traha un replica chikito (miniatura) di e boto di bela grandi 
cu tabata nabega riba lama. Na dado momento tabata pusta 
cu boto chikito y asina competencia di boto chikito a cum- 
insa. 

Na Aruba semper tabata organisa competencia di boto min- 
iatura e.o. riba Dia di La Reina. Famianan di tur bario di 
Aruba tabata competi cu otro. Comunidad completo tabata 
disfruta un dia band’i lama ta wak botonan ta pusta cu otro. 
Miniatuur Zeil en Boten Club Aruba tabata un di e organ- 
isadornan di e actividad aki, pero e club pa basta aña no 
activo mas. 

Fundacion Rancho a encarga di sigi cu e actividad aki, pero 
pa motibo di fondo no ta logra haci esaki frecuentemente. 
Fundacion Rancho ta propone “Boto Miniatura” como her- 
encia cultural intangible y ta trahando duro, awor pa me- 
dio di e proyecto (Participation Programme 2018-2019) pa 
boto miniatura di Aruba wordo reconoci como un herencia 
importante di Aruba. 

BUSCANDO BOLUNTARIO 


Fundacion Rancho ta semper ta organisa tur su actividad y 
proyectonan pa 9 aña caba cu ayudo di boluntarionan cu 
kier yuda duna un man of cu kier siña mas di e herencia y 
cultura di nos isla Aruba. P’e proyecto di boto miniatura 
nos ta buscando: 

* Fotografo: Persona cu ta interesa den e tema/proyecto 
boto miniatura y kier saca potret durante tayer y actividad 
nan. 

* Video Editor: Persona cu tin afinidad cu sound film & 
editing. 

* Educador: Persona cu kier duna presentacion/lectura na 
scolnan na Aruba. 

* Coordinador assistent: Persona cu kier yuda coordina 
tayer y actividadnan di boto miniature. 

* Helper: Persona cu kier yuda den e preparacion y ehe- 
cucion di tayer y actividadnan di boto miniatura y pusta- 
mento di boto. 

* Helper den cushina: Persona cu por traha snacks pa ac- 
tividadnan. 

* Bartender: Persona cu ta encarga cu BAR 

Bo persona ta interesa di yuda nos como boluntario p’e 
proyecto Boto Miniatura di Aruba? Bo ta keda cordial- 
mente invita pa yega na Centro Di Actividad Rancho dia 
13 di juni cuminsando pa 4.00PM te cu 6.00PM y inscribi 
como boluntario! 

ASMF ta den 
fin di siman di 
28 di juni awor 



ARUBA Summer Music Festival a cuminsa 
prepara p’e proximo evento, cu lo tuma lugar 
dia 28 di juni awor. ASMF ta cu prensa su 
sosten pa yuda engrandece e evento aki. 

Aruba Summer Music Festival e aña aki lo 
tuma lugar diabierna 28 di juni 2019 y di- 
asabra 29 di juni 2019 den Harbour Arena. 
Portanan lo habri 7:00 PM. Entradanan ta 
obtenibel na oficina di DiarioTV Aruba Ca- 
nal 48, dialuna pa diabierna 10:00 AM - 4:00 
PM <Scna Sandra’s Garden 2:30 PM - 10:00 
PM. 

E team di ASMF 2019 ta gradici prensa p’e 
sosten. Pa cualkier informacion adicional por 
tuma contacto na email: 
info@arubasmf.com / a.arenas@arubasmf. 

Happy Brothers a presenta: 

Gran Apertura Copa ABCS dedica na Silvio 
"Buchi" Flanegin y Daniel v/d Linden 


COPA ABCS organisa pa Happy 
Brothers SBT den su di 36 edicion a 
ranca sali diaranson ultimo riba veld 
di Kudawecha. Copa ABCS ta wordo 
hunga entre islanan Aruba-Bonaire- 
Corsou y St Maarten y cada aña un 
isla ta ricibi oportunidad pa organise. 
Happy Brothers tin e derecho como 
organisador ora esaki tuma lugar na 
Aruba. Un total di 10 ekipo interna- 
cional cu alrededor di 400 persona ta 
di bishita na Aruba pa henter e siman 
di ABCS. 

Diahuebs y diabierna a hunga riba 
veld di Calabas y Kudawecha simul- 
taniamente pa asina por logra hunga 
37 wega den un span 5 dia. Diahuebs 
Hemelvaartsdag pa 7or di anochi a 
tuma lugar un ceremonia di apertura 
unda a toka e 4 Himnonan di e islanan 
alsando e banderanan den un parke di 
Kudawecha repleto di fanaticada. 

Presidente di e organisacion Happy 
Brothers Poy Flanegin a hiba palabra 
gradiciendo tur presente y brindando 
un homenage na dos baluarte na ken- 
denan e Copa ABCS a wordo dedica. 
A lesa CV di Silvio “Buchi” Flanegin 
kenden pa hopi aña a dedica su bida 
na softball y a hunga masha hopi Copa 
ABCS cu Happy Brothers. Alaves a 
lesa CVB di Daniel v/s Linden otro 
baluarte cu un historia amplio y a du- 
nanan un reconosemento hopi special. 
Parlamentario Endy Croes a wordo 
jama dilanti pa hiba palabra y tambe 
Chai Curry di Corsou como un cu a 
inicia e Copa ABCS aki 36 aña pasa 
hunto cu Bubbeis Gomez (q.e.p.d) y 
Ronny Gomez. 

Despues a bay over na lansa e promer 
bala oficial unda Daniel v/d Linden a 



subi monticulo, Endy Croes a fungi 
como bateador y Sivlio Flanegin como 
catcher pa asina duna e signal cu Copa 
ABCS oficialmente a keda inaugura. 
Pabien na e Comision Organisador cu a 
traha incansablemente, pabien na Sil- 
vio “Buchi “ Flanegin y Daniel v/d Lin- 
den kendenan merecidamente a wordo 


reconosi. Danki na tur e sponserhip- 
nan cu di un of otro forma a contrubui 
pa haci e torneo aki grandi. Un palabra 
di gratitud na Heineken y Minister di 
Deporte Danqui Oduber, Top 95 y Ca- 
nal 22. Copa ABSC mustrando di lo 
bira e Copa ABCS di mas grandi den 
historia. Pabien na organisadornan. 

Blackhawks ta gana White Joker 
den un tremendo partido 3-2 



CAMPEONATO Heineken fast 
pitch di Aruba Softball Bond dedi- 
ca na baluartenan Jacobo Jansen y 
Gilbert “Nando” Maduro a conti- 
nua riba veldnan na Pos Chiquito. 
Den categoria A-Klas Blackhawks y 
White Joker a brinda fanaticada un 
tremendo espectaculo. 

Finalmente Blackhawks ta bay cas 
cu e Victoria 3-2. Blackhawks ta an- 
ota 1 careda den promer inning pero 
White Joker ta empata den bom di 
dos innng. Blackhawks den cabes di 
3 inning ta rally pa 2 careda y ta 
haci e score 3-1. White Joker ta me- 
nasa den bom di 4 pero ta anota 1 
careda so y asina wega a termina 3-2 
na fabor di Blackhawks. Blackhawks 
3 careda, 7 hit, 2 error y ta laga 5 
coredor na base. White Joker 2 care- 
da, 7 hit, 3 error y ta laga 9 coredor 


den circulacion. Mihor bateadornan 
pa Blackhawks a resulta di ta Yei- 
sid de Kort 3-2 cu 2 careda anota, 
Jomir Vrolijk 3-2 cu 1 careda anota, 


Rodney Kelly 3-2, Everick Rincones 
di 3-1. Pa White Jolcer a destaca na 
bate Dylan Geerman, Mario Kock, 
Kurdan Josephia y Rajiv Cornelio 
tur di 3-1, Roderick Angela 1-1 y 
Henk Arnold himself 2-2. Efraim 
Leon ta bay 4 inning y ta seya e vic- 
toria riba su nomber enfrentando 
21 bateador lansando 31 bola, 43 
strilce pa un total di 74 pitch permi- 
tiendo 2 careda, 7 hit y ta regala 2 
base por bola. Clay Shipley ta releva 
tirando 2 inning y ta pone un wega 
salba riba su nomber. Henlc Arnold 
di otro banda a bay e ruta completo 
enfrentando 26 bateador lansando 
6 inning, 67 pitch permitiendo 3 
careda, 7 hit y no ta regala base por 
bola pero mester conforma su mes 
cu e derota. Weganan di campeona- 
to ASB ta re-anuda diamars awor na 
veld di Dragon Hitters. 

' Pufte'iaé '%<Mte $ 0iematwt{, 

"Señor ta mi wardador, mi’n tin falta di nada 
Den cunucu di yerba berde e ta ponemi sosega, 

E ta hibami na awa trankil, 

Pa mi bolbe haña forsa”, 

Salmo: 23 

Cu dolor na nos curason nos kier anuncia fayecimento 
di nos ser keri: 



Sra. Helen Kock 

Mihor conoci como “Mama” 

* 8 juli 1954 -124 mei 2019 


Na nomber di su: 

Yiunan: 

Eugene Kock & Esposa Arisbel Kock-Gonzalez 
Juriene Kock & compañero Sylvio Kendrick A, Ras 
Arjene Canlas-Kock & Melvin Canlas 

Nieto(a)nan: 

Eugenie, Giovany, Aysheline, Daniella, Erica, Clayton, 
Frenzel, Sylvio Aldrick y Frendrick, 

Rumanan: 

Leticia Kocky yiunan 
Tito Rigoberto Kock 

Daniel (Denni) y esposa (Jane)Emerita Kock-Sint Jago 
tRandolph y esposa Vda Shagline Kock-Veeris y yiunan 
Miléne Kocky yiunan 

Juan Kock y Jolanda Fuentes y yiunan Benfield, 
tRolando Kock y esposa Vda Shirley Kock-Farro y 
yiunan 

tWalter Kock y yiunan 
Unico lha:Georgina Kock-Vrolijk 
Omo cu a stime hopi: Joy Kock y famia 
Ruman di crianza: 

Raymundo Veeris y Chu-Yung Lee y yiunan na Curaçao 

Tanta y omonan, subrino y subrinanan, swanan y 
cuñanan, primo y priman na Aruba, Curaçao, 

Venezuela, Merca y Hulanda 

Madrina y Padrino, comer y compernan, companeronan 
di Young Fellow, 

Demas famianan: Angela, Kock, de Cuba, Farro, 
Fuentes, Boekhoudt, De Freytas, Geerman, Soemers, 
Croes, Wathey, Wever, Sint Jago, Refunjol, Lugo, Marin, 
Ras, Ruiz, Lacle, Giron, Vrolijk, Canlas, Tulabot, Maduro, 
Crawford, Tromp, Veeris, O’neil, Loopstok, Dijkhoff, 
Mejia, Arends, Thijsen, Colina, Palman, Richardson, 
Bislick, Koolman y Webb, 

Despedida lo tuma lugar na Aurora Funeral Home 
diamars 4 di juni 2019 di 9’or pa 11 ’or di mainta, 
cremacion lo tuma lugar despues, 

Nos disculpa sin den nos momento di dolor nos por a 
lubida di menciona algun famia 


Articulonan confiscá 
durante di detencion 

A,®fra 

Gradjçimi'entQ/lnYitadon 

Pa medio di esaki ruman nan Mai, Sa, Poppy y demas 
famia kier a gradici tur esnan cu di un manera of otro a 
duna nos sosten durante fayecimiento y despedida di 
nos defunto stima 



"Maria M.L.Bislik" 

Na tur esnan cu a manda flor, krans, caarchi, mensahe 
viawhatsapp, facebooky jamadanan. Bosoatencion 
tawata un gran consuelo pa nos. 

Un danki muy especial na Aurora Funeral Home pa nan 
tremendo servicio. 

Alaves no ta invita tur famia y conocirnan pa un solo 
Santo Sacrificio di Misa awe dialuna 3 di Juni 2019 na 
Misa Imaculada Concepcion na St.Cruz pa 7:00 pm y 
despues pa un Santo Rosario na cas Siribana 22 pa 
descanso di nos "Dina" stima. 


A*. 

Çutt&ud & 0iewAtwuf 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di 



Waltruida 
Lina Henriquez 

*23-061958 - 131-05-2019 
Acto di entiero lo wordo anuncia despues. 



WILLEMSTAD - Diárason 29 di 
mei 2019, alrededor di 02.49’or di 
madrugá, Polis durante nan patruya 
rutinario a nota un vehiculo pará riba 
Heintjekoolweg cu baul habri. 
Durante kontrol den e vehiculo Polis a 
haña y confiscá e articulonan manera 
ta ilustra riba potrét den e articulo aki. 
Si bo por reconocé cu tin un articulo 
cu ta pertenecé na bo, bo por pasa na 
Warda di Rechérche cu un compro- 
bante, óf yama durante di ora di ofi- 
cina na number di telefón 866-6239 / 
866-6241 / 866-6244. Corda presentá 
cu bo cedula. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


























